text:
Boneiru
Di tur un poko di loke ta pasa na Boneiru
Alumnonan di siklo dos djaweps último a dispute di un dia agradabel i krioyo asina pa fortifiká now kultura i folklor.
***
Segun analista historiador Arthur Sealy den su último komunikado a skirbi ku lo bini un ola Kroon i no a dura mashá ku por mira ku aktitut di diputado Kroon ta mustra den direkshon di poder apsoluto ku ta un peliger pa demokrasia.
***
Di akuerdo ku Sealy, nos ta despuesto pa para mira
kon ta mata demokrasia.
Si ta esei ta e kaso nos no mester yora na momentu ku metodo Sint Eustatius drenta na vigor?
***
Si gobernantenan sigi asina ta kita gobernashon for di manera Knops a hasi ku Statia.
***
Algu na mi konsepto ta un redikules di marka mayó loke direktiva di UPB a hasi dor di elogiá diputado Kroon enbes di hala su atenshon i pidié pa e renunsiá.
***
Na Boneiru tin politiko ta hasi komo sifuera nan indespensabel i ku trabou di gobernashon ta vaste dienst nan tin.
***
Bonaire konosé kaso di taksi, di BHM, ku falta tratamentu, rosamentu di tereno, ledlamp stadion pa menshoná djis eseinan i awor ta Rotònde ta e batata kayente. Pa e aktonan di no bon gobernashon e diputado a haña elogio.
***
Nada kontra Kroon komo ku e ta mi amigu i ta yuda hopi hende personal pero e la hasi muchu kos ku no ta kai bou di bon gobernashon. E la hasi nan pa bienestar di publo. Loke ta komprendibel. No ku e la enrekesé su mes. E kosnan aki ta hopi laf pa skirbi, pero mester skirbi nan.
***
Gezag ta kontentu ku danki na pueblo su koperashon i bon komportashon, ayera e por a anunsiá ku nos ta bai sigui suavisá e medidanan.
***
Nos ta pasa entrante mayan 23 di aprel di nivel di riesgo sinku pa nivel di riesgo kuater. Entrante mayan tambe lo no tin toke de keda mas i no tin prohibishon pa bebe alkohòl den lugá públiko mas.
***
E medidanan ta konta pa tres siman, pero naturalmente lo evaluá si por sigui suavisá mas trempan.
***
E kantidat di hendenan ku Covid-19 na Boneiru a baha drástikamente i ta premirá ku e kantidat lo sigui baha. Espesialmente e sifra di persona ku ta den hospital a baha, poniendo asina ménos preshon riba kuido médiko.
***
E otro motibu pa suavisá e medidanan ta ku mas i mas hende den nos komunidat a bakuná i asina ta protehá kontra e virùs.
***
Pero pueblo mester duna su koperashon si. Keda tene e reglanan di 1.5 m, tapa boka, laba man, sino ta bolbe re introdusí nivel 6.
***
Vikario Episkopal pa Boneiru, pader Santiago Malagon Pedraza, ta invitá fielnan katóliko di Boneiru pa partisipá na un mainta di charla i di Santa Eukaristia riba dia 1 di mei 2021 Fiesta di San Hosé Obrero, ku ta keda transmití tambe for di misa Parokia San Bernardo na Playa.
***
Ora : 10’or mainta
Medionan : Lo ta un transmishon pa tur plataforma di Voz di Bonaire i Facebook di Parokianan. Otro radio i planta di televishon tambe ta invitá pa graba of transmití.
***
Entidat Públiko Boneiru (EPB/OLB) a lansa su wèpsait nobo. Awor bo por traha un sita online ku Registro Sivil pa un deklarashon di nasementu, un petishon pa un pasport nobo òf pa un reibeweis. Empresarionan tambe por pidi nan lisensianan via e wèpsait nobo akí. E adrès di e wèpsait ta keda meskos, www.bonairegov.com. E wèpsait ta yená ku informashon na papiamentu i hulandes.
Tambe e wèpsait ta habri riba bo tablèt i selular i e ta fásil pa usa. Habitantenan tin akseso na tur tópiko ku ta relevante pa nan bienestar.
***
PA PROMÉ BIAHA BONEIRU TA BAI KOMPETÍ DEN ‘CARIBBEAN MOTOR SPORT FESTIVAL 2021’ na Sint Maarten.
Miéntras ta prepará pa e aktividat anual ‘CARIBBEAN MOTOR SPORT FESTIVAL 2021’, djasabra último e organisashon ‘Sint Maarten Automotive Federal’ (SMAF) a organisá un seremonia relashoná ku e aktividat menshoná ku ta tuma lugá na luna di yüli.
***
Konseho pa bai bakuna.
Boneiru
Nòchi Willem, konehero di Union Sindikal Boneriano, USIBO
Sindikalismo na Boneiru (parti 2)
Siman pasá mi a elaborá riba e prinsipio di Independensia Sindikal i nos a trata e diferente aspektonan di Independensia Sindikal.
Awe lo mi elaborá riba e otro prinsipionan ku ta forma e base di sindikalismo. Un di nan ta: Demokrasia Sindikal
¿Kiko ta demokrasia Sindikal ?
Den sindikato e práktiká di demokrasia ta direkto i partisipativo. Esaki kier men ku representantenan sindikal ta ser elihí atraves di elekshonan statutario. Tur miembro tin derecho di bos i voto pa skohe i ser skohé i tur akuerdo mester tin apoyo i sosten di mayoría. Demokrasia sindikal ta basá riba e echo ku tur desishonnan grandi ku e organisashon ta tuma ta surgi for di asamblea (kongreso) general den kual ta partisipá e mayoría di e miembronan. Miembronan sin ningún opstákulo por opiná por ehèmpel ku si ta bai wèlga òf otro tipo di lucha. Pa disidí riba wèlga por ehèmpel ta e miembronan ta disidí ora ta welga, e kurso di e welga i akshonnan ta tuma. Ta nan tin e palabra definitivo i final.
Demokrasia sindikal ta tambe e prinsipio di kada trahadó pa skohe den libertat kua sindikato e ta afiliá na dje. Esaki ta ankrá den nos konstitushon. Nos ta ilustrá esaki awe ku e kaso k uta tumando lugá na Selibon kaminda trahadónan a disidí ku nan kier afiliá na otro sindikato pa defendé nan interesnan.
Art. 8 Grondwet van Nederland ku ta grodnwet ku ta konta pa Boneiru tambe
Het recht tot vereniging wordt erkend. Bij de wet kan dit recht worden beperkt in het belang van de openbare orde.
Na papiamentu e artikulo aki ta bisa: E derecho di asosiashon ta rekonosé. Solamente pa via di lei por limita e derecho aki na interés di orden públiko,
ILO, ku ta International Labour Organisation tambe ta defendé i rekonosé e derecho fundamental di e trahadó pa lanta of pa djoin un organisashon sindikal. E ta bisa:
The right of workers to form and join organizations of their own choosing is an integral part of a free and open society.
Na Papiamentu e ta bisa:E derecho di trahadónan pa lanta òf djòin organisashonnan di nan propio eskoho ta parti integral di un sosiedat liber i habri, esta un sosiedat demokrátiko.
Den e kaso di SELIBON ta e derecho aki e trahadónan a usa pa disidí den tur libertat ku nan ta bai afiliá na un sindikato di nan preferensha. I tur sindikato, pero tambe dunadó di trabou, den e kaso aki gerensia di SELIBON mester respetá e derecho aki inkondishonalmente.
E menasanan, e intimidashonnan, e deklarashonnan ku trahadónan lo pèrdè nan derechonan ankrá den nan CAO, akusashonnan di traishon, forsa pa keda retené kontribushon, metementu di miembronan di gerensia ku ta manda hende bai te na kas di e trahadónan ku a disidí di bai afiliá na otro sindikato ta totalmente robes i for di sla.
E ta pone un mancha grandi riba e sindikato ku ta hasi e práktikanan aki i e ta mustra ku gerensia di e kompania no ta respetá demokrasia i komo ku ta un kompania di gobièrnu, gezaghèber i bestuurscollege inmediatamente mester instruí e gerensia pa apstené su mes for di e práktikanan maligno aki.
Pa haña klaridat ta kua di e sindikatonan tin mayoría di e trahadónan organisá, tantu Selibon komo AFBW a pidi mediador di gobiernu pa organisá un referendem na Selibon. Konforme nos leinan e mediadó riba término korto lo organisá esaki i tur trahadó ku derecho di voto lo por partisipá na e referèndem i den tur libertat i sekresia nan lo por vota pa e sindikato di nan preferensia.
Ta bon pa liderato di sindikato den e dianan ku ta bin duna informashon ophetivo na e trahadónan di Selibon tokante e referèndem ku ta na kaminda. Ta bon tambe pa mustra gerensia pa keda leu for di e derecho di e trahadónan i ni direkto ni indirekto trata na influenshá e trahadó. Sigur mester mustra gerensia, den e kaso aki sr. Rudsel Leito pa e i su miembronan di staf apstené nan mes di tur klase di akshon ku ta hole menasa, intimidashon o represaya kontra kualkier trahadó ku ta bai hasi uzo di su derecho di eskoho liber na kua organisashon sindikal e kier pertenesé. Si bo no kier tin guera ku lagadishi no planta bonchi kantu di trankera. Si Selibon kier pas laboral, antó laga e referéndum tuma lugá den tur trankilidat i libertat. Esaki ta konta tambe pa e sindikatonan ku a partisipá na e referéndum. Keda korda ku boso prinsipio ta pa SIRBI INTERES DI E TRAHADO I SU FAMIA i no propio interés.
Boneiru
Selebrashon di Dia di Boneiru ku sintimentu miksto
Kralendijk–Awe 6 di sèptèmber pueblo boneriano a selebrá Dia di Boneiru kuminsa for di mainta ku reunion Solèm, siguí pa hisamentu di bandera kompañá pa himno adaptá kual ta hopi kuestionabel den komunidat pa despues palabranan di Pastor Mark Hooijschuur, sigui pa gezaghèber interino, sigui pa diputado Nina Den Heyer pa despues presentashon un kor I 4 kantante pa despues Honda siudadanonan di honor pa despues un show di Baile pa kloudurá e programa ofisial di Boneiru.
E aña aki ta di 70 aña pasa ku Konseho Insular a reuní pa promé bia i 39 aña pa promé e selebrá e promé Dia di Boneiru.
Skirbí pa Tico Janga.
E promé barku krusero a drenta haf di Kralendijk despues di 18 luna pa promé bia. Pabien i nos ta spera ku no te promé i último. Un esfera positivo a reina djaweps último. Ta bai trata pa haña mas barku krusero pero ku e situashon di e pandemia ku ta asotando mundu kosnan ta kambia un ora pa otro.
E forma ku e toformentu na nos himno a bai, ta kuestionabel, ta algu ku regardá un isla su intidat anto ta hasié den sekresia? Mi ta wak mas leu ku defakto meter a asta bin ku enkuesta òf un referendum pa sondea. Tin hende ke hasi wega prèt paso nan no tin noshon di kiko ta trata aki.
*
Tin persona ta kere ku ta empleadonan di Servisio di Kultura, Arte i Literatura ta inbolví den e proyekto modernisashon di himno di Boneiru, luga ta empleadonan di R&O ku Handhaving.
*
Nos a komprondé ku for di prensipio di e proyekto di himno aki servisio di Komunikashon tabata poko envolví. Pero desde ku un di e empleado ku tabata enkargá ku parti e proyekto a keda trasladá pa SKAL
tantu servisio di komonikashon ni SKAL no ta involví mas manera mester ta .
“*“
Ami ta haña redikulo ku un asuntu di kambia un himno komo sorpresa. Si tabatin transparensia informá pueblo kiko ta bai pasa ku ta bai kambia nos himno nashonal ta algu sagrado I mester a traha un komishon hasi e estudio i konsehonan korespondiente pa bai K.I. I pidi pa kambia e himno pa inkorporá otto instrument pa modifiká e himno. Asta kisas puntra Pueblo kiko e ta pensa. Ta kambia a kambia e himno sin niun prrvio aviso. Asina ku hinka un otro instrument den ta un kambio. Asina ku modifiká un kansion himno etc, ta kambio. Kuenta di no a kambia letra, melodia pero a hinka blas instrument violin chelo ta kambio. E forma ku e kos aki a bai ta kuestionabel.
“* “
Un himno no ta un disko ku ora un hende haña ta bon e ta entamá un proyekto pa kambia un himno. Ta kos serio i sensible ku mester poné debidamente. Meskos lo por a hasié ku bandera di Boneiru i dia 6 Sept haña nos ku sorpresa ku a kambia koló di e bandera. Mi ta komentá paso mi a traha na V&P / comunicatie. Dikon SKAL ku ta un servisio di kultura no ta den?
“* “
E ora ei por a usa e fondo pa otro proyekto. Por ehèmpel siña i eduká e bandanan krioyo kiko ta musika KULTURAL folkliriko i ya nos ta stòp di daña nos folklor sin sa.
“*“
Awor si Hulanda no a poné fondo disponibel lo a modifiká e himno.
“*“
Kolegio Ehekutivo riba proposishon di diputado enkarga ku kultura, despues di a analisá e supsidio ku eksklusivamente mester keda usa pa kultura a disidi ku lo bai modernisa e akompanjamentu musikal di nos himno di Boneiru. Pa tal rason a lanta un komishon di musikonan i artistanan boneriano pa realisá e proyekto aki. Tambe lo tin un kuerpo di hurado ku lo evalua e produkto E produkto final den un forma di un regalo lo keda presenta riba 6 di september 2021 riba Dia di Boneiru. Ku un publikashon asina aki ora e desishon a kai na mi humilde opinion lo a evitá tur sorto di diskushon i spekulashon. Esaki yama TRANSPARENSHA DI GOBERNASHON.
“* “
E asuntu ku himno ta bira bieu i nos ta den tempu moderno pa mi no ta un argumentu. Himno no sa bira bieu ni no sa kambia himno. Nos tin prueba di paisnan ku a bira independiente en siglo nan pasá ku ofisialmente nunka a kambia nan himno. Ta nos so ku nos lokura ku ta keda kambia himno, kambia status i bira kolonia bèk na lugá ku nos a traha ba bienestar di pueblo pa progreso nos politikonan sinberguensa a enrikesé nan mes i desgrasiá un pais.
“* “
Awor nos ta blo sigui slijm Hulanda ku no tin niun tiki rèspèt pa nos.
“* “
De nuchtere Nederlander aan het woord, segun Nochi Willem. Den e konteksto aki e ta ofresè un alternativa realístiko. Si proyektá su pensamentu riba Boneiru den konteksto di komportashon elektoral di nos pueblo mi kier bisa esaki. Ohalá na interes di pueblo boneriano e partidonan MPB, DP, UPB i Frakshon Coffie por surpasá nan sombra i bin ku un Bestuurscollege ku realmente ta bai atendè e problemanan serio ku nos ta konfrontá. Pa logra esaki ta deseabel pa bai mesa di negaosashon, bèk, ya ku e gritu komun ku nos ta tende di mandatarionan aktual pero tambe den komunidat ta ku e struktura estatal mankaron i spesialmente e forma ku a duné kontenido ta strobando e desaroyo sano, durdero i sostenibel di Boneiru. I si ta nesesario forma un Besturuscollege ku un programa te na e próksimo elekshon ku ta atendê esaki ku tur seriedat.
“* “
Biniendo bèk riba e bòmbòshi di himno, no ta e hóben Ito Martis kumunidat tin problemá kuné, sino e diputado i OLB. Pasó tin algun grappermakker ku no tin niun tiki noshon di kiko ta kome i bebe di himno i kultural, ta papia idiotes i brua tera. Komo ku nan ta insinuá ku nos no ta duna rekonosémente na nos artistanan. Loke no ta kuadra ku berdat. Nos ta kuestioná gobièrnu kon e asuntu aki a bai.
“* “
Esmas ta e forma no transparente ta kuestionabel den e kaso di himmo aki. Komo ku por bin ku un koro celestial mes si nan ke, pero bo no por ni mag sorprendé un pueblo ku su himno ku no ta aprobá pa Konseho Insular i pueblo.
“*“
Esmas no por tasina ku un gobièrnu pa medio di su diputado enkargá ku kultura i asuntunan sosial ta minimalisá/ kòrta den asuntunan sosial pa kombatí pobresa, ta kita fondonan distiná pa Plataformanan di bario antó ta bai di akuerdo ku suma supstansial di kasi 44 mil $ pa ahustá himno i traha un mini dokumentario di e himno di Boneiru, pa presenté Dia di Boneiru siendo e pueblo no por partisipá aktivamente né presentashon i selebrashon di Dia di Boneiru.
“* “
E akto nan aki ta un bòftá den kara di pueblo boneriano i ta supestimá e komunidat su inteligensia. Mientras ta karesé di fondo pa drecha kalidat di bida kultural i sosial ekomomiko den barionan di Boneiru ta malgastá fondonan for di Hulanda destiná pa kultura. Si ta gobièrnu di Boneiru mes mester lo a saka e montante ski cpa renobá himno lo e no a saké, esei nos ta sigur.
“* “
Ta malversashon di fondonan sin ta un proyekto di prioridat mirando e situashon ku nos ta pasando aden.“Ku asombro i alabes hopi interogansia Gabriel Mercera i Peter Silberie mester a tuma nota den medionan di komunikashon, ku porfin ta bai hasi kambio na himno di Boneiru.
“*“
Motibu di esaki ta ku ámbos persona den pasado ( 3 aña pasá), komo hefe interino di SKAL i hefe di Indebon a kuminsa ku e proyekto, despues ku Sr. Jairo Evertsz a aserká Peter Silberie pa kambio na e himno.
“*“
Intenshon di e kambionan tabata pa medio di teknologianan moderno, ahustá e himno i hasi esaki ku musikonan lokal. Spesifikamente ahustá e musika, manera e melodia i areglo antó na e letra lo no kambia nada.
“* “
Mi a skirbi i papia splika ku e puesto di trabou belasting hefe prison brantwer ZVK etc ku ta bou mando di Hulanda, ta keda ehekutá pa distemá di roleer pa Hulandesnan haña opurtunidat pa disfrutá in de tropen.
Daily Nobo
Na Barcelona: 28 pasahero indokumenta a bula for di un avion i trata na kore bai
Ayera mardugá: Bus karga ku migrantenan ilegal a yega na kas di Kamala Harris
Agentenan federal na Alemania: A desmantela red di ekstremista ku tabatin planeá pa ataka parlamento
E lo tin di remplasá Yadier Molina: Cards a firma Wilson Contreras.. …5 aña pa $ 87.500.000…
Hansi Flick lo keda ku e selekshon di Alemania
Analista di ADC a haña retiro al instante pa fayonan garafal
Jandino Asporaat a bishitá gobernador Lucille George-Wout
Dependensia di gobiernu ta haña ku Selikor no a kumpli ku eksigensia
Lus bèrdè pa konstrukshon di Majestic Apartments & Hotel den kurason di Punda
INVESTIGASHON DI SOAB PA SERVISIO A PRESTA NA SERVISIO DI IMPUESTO
Trending
-
Lokal2 days ago
Analista di ADC a haña retiro al instante pa fayonan garafal
-
Lokal6 days ago
Jandino Asporaat a bishitá gobernador Lucille George-Wout
-
Lokal4 days ago
Dependensia di gobiernu ta haña ku Selikor no a kumpli ku eksigensia
-
Lokal6 days ago
Lus bèrdè pa konstrukshon di Majestic Apartments & Hotel den kurason di Punda
-
Lokal3 days ago
INVESTIGASHON DI SOAB PA SERVISIO A PRESTA NA SERVISIO DI IMPUESTO
-
Lokal6 days ago
HÓBENNAN ‘SOCIAAL VORMINGS TRAJECT’ A RISIBÍ BARÈT NA KAZÈRNE DI MARINA SUFFISANT
-
Lokal4 days ago
4 AÑA KASTIGU DI PRIZON PA MICHAEL FANEYT
-
Lokal3 days ago
Minister a basha’bou riba Jardim & Bearing Point!


c: text/html

text:
Diaranson mainta a tuma luga na Renaissance Convention Center e Energy Summit en conexion cu e vision di GabineteWever-Croes riba e tema di energia. Gobierno di Aruba, desdecu a sinta, a cuminsa recalibra su maneho di energia. Esaki pasobra Aruba no tawatin niun vision cla. Gobierno anterior tawata promove un vision pa un pais liber di fossil fuel pa 2020, pero e maneho no tawata dirigi riba e vision aki, tampoco e stakeholders tawata alinea riba e vision ey. Pio ainda, a bin resulta cu algun di e companianan mas importanteden logra e meta aki, no tawatin e vision aki pa Aruba ta liber di fossil fuel pa 2020. Den consulta cu stakeholders Gobiernodi Aruba a yega na e conclusion cu e meta aki tawatairealistico, y nos mester re-calibra nos maneho.
Pa e motibo aki, a organisa e Energy Summit pa scucha di otro, y pa hunto delinea e metanan pa nos pais. Pa nos tin un maneho alinea, cu metanan cla, cu ta den cumplimento mas tanto posibel cu palabracionnan internacional peroprincipalmente metanan realistico cu nos pais,
nos companianan y principalmente nos pueblo por carga.Prome Minister Evelyn Wever-Croes a duna un discurso naunda el a elabora riba e vision di energia di Gabinete Wever-Croes.
Sector di energia ta importante pasobra e ta afecta henter nospais. Algun ehempel di esaki ta: – Sector di energia ta afecta e cartera di nos hendenan
– Sector di energia ta afecta nos economia den su totalidad – y inflacion tin un impacto macro economico; importacion di fuel ta afecta nos balansa di pago, y pa e motibo ey tambe nosmester pone prioridad na e tema aki.
– Sector di energia ta afecta nos medio ambiente y e tin impacto riba cambio di clima.
Gobierno su maneho principal ta pa pone e ser humanocentral. P’esei mester tene cuenta cu tur e aspectonan aki oracu ta recalibra e maneho di energia. Pues;
– E habilidad di nos hendenan pa por paga nescesidadnanbasico manera awa y coriente;
– E impacto di energia riba balansa di pago y reserva di devisas;
– Y e impacto riba cambio di clima.
Tambe, como parti di nos programacion di Gobernacion, Gobiero a adopta e “Sustainable Development Goals” di Nacionnan Uni; e asina yama “SDG’s”. Den SDG’s energiatambe tin un rol masha importante. Durante e summit, e comision di SDG Aruba a duna un presentacion amplio riba e tema aki. Durante e Asamblea di Nacionnan Uni na New York recientemente, Cambio di Clima tabata na e top di e agenda. Un cantidad di paisnan a comete nan mes pa yuda combaticambio di clima door di reduci nan emisionnan.
“Nos na Aruba no por keda atras. Desde 2018 nos ta papia ribae sector di energia y awor nos mester bin cu plannan concreto. Gobierno, como parti di su maneho, ta carga e responsabilidadpa esaki pero nos no kier haci’e nos so, nos a dicidi cu nos ta haci’e huntu cu boso. P’esey nos a convoca e Energy Summit aki”, tawata palabranan di clausura di e discurso cu PromeMinister a dirigi na esnan presente na e Energy Summit diaranson mainta.
For di e summit aki, for di banda di Gobierno a duna direccionriba e desaroyo cu Gobierno kier mira pa locual ta trata Aruba su sector di energia. Cu e summit aki Gobierno kier logradefini metanan concreto di e vision di energia di nos pais cu tur ta para nan tras, y e plannan concreto pa logra esaki. Despues Gobierno lo presenta e vision y plannan naParlamento y na comunidad, local y internacional.
“Energia no ta algo solamente di nos companianan di utilidad. E ta algo di henter comunidad. P’esey mi ta urgi pa hunto nosdelinea e futuro di energia na Aruba, no pa nos, sino pa nosyiunan y nan yiunan”, Prome Minister Evelyn Wever-Croes a enfatisa.

robotstxt: allowed

filter: keep


text:
Barku pa karga di stal na Caracasbaai ta bai findishi.
E barku karga Flintersun, ku tin un kargamentu di stal i aktualmente ta mará na Caracasbaai, ta bai vindishi públiko, dia 19 di desèmber awor. E vindishi ta tuma lugá riba petishon di ING Bank komo esun ku tin e promé título di hipoteka. E barku ta di konstrukshon aleman. El a keda konstruí na 2002. E tin dos espasio di karga pa un máksimo bruto di 6.577 tòn.
A pidi pa deklarashon di bankarota riba enkargo di Flintersun III B.V., ku domisilio na Barendrecht. E akta di hipoteka ta fechá 30 di sèptèmber 2013. Entrante 15 di novèmber 2016 a otorgá un krédito pa un suma kapital di 46 mion euro.


text:
Ta repartí kompetensianan di Gobernador den kompetensianan ku lèi ta preskribí komo Órgano di Reino (Reglamentu di Gobernador di Kòrsou) i den esunnan komo Órgano di Pais (Konstitushon Estatal).
Komo Órgano di Reino Gobernador mester protehá e interesnan general di Reino, sòru pa ehekushon di lèinan di Reino, Medidanan di Supervishon General di Gobièrnu di Reino i e tratadonan internashonal. Tambe E ta kontrolá si tá kumpli ku esakinan. Den kuadro di su kompetensianan siudadanonan tin prinsipalmente di haber ku ehekushon di e Lèi di Pasaporte (suministrashon di dokumentonan di biahe i di visa) i ehekushon di e Lèi di Estado enkuanto ‘Nederlanderschap’ (naturalisashon i opshon).
Ademas, banda di e funshonnan ariba mensoná, Gobernador ta representá tambe Rèi di Hulanda i konsekuentemente ta pará na kabes di gobernashon di pais Kòrsou. Den kuadro di e echo akí Gobernador ta gosa di inmunidat i ta ehekutá su kompetensianan bou di responsabilidat di ministernan di Kòrsou, ku na nan turno mester duna kuenta i rason na Parlamento di Kòrsou.
Tur aña Gobernador ta hasi apertura di Parlamento riba e di dos djamars di sèptèmber. Despues di un elekshon E ta dirigí e proseso di formashon pa yega na un gabinete. Pa esaki Gobernador ta nombra un formador. Tambe gobernador ta enkargá ku ratifikashon di lèi, dekretonan di lèi, nombramentu di un kantidat di dignatario manera ministernan, miembronan di Korte Komún di Hustisia i di Ministerio Públiko, tambe nombramentu di Konseho di Asesoramentu, di Kontraloria General i di Banko Sentral di Kòrsou i Sint Maarten. Tur aña Gobernador ta entregá durante e asina yamá ‘lintjesregen’ kondekorashonnan di Reino.
Finalmente Gobernador ta hunga un ròl den e proseso rondó di otorgamentu di asistensia militar i di ekstradishon di detenidonan.
Ta repartí kompetensianan di Gobernador den kompetensianan ku lèi ta preskribí komo Órgano di Reino (Reglamentu di Gobernador di Kòrsou) i den esunnan komo Órgano di Pais (Konstitushon Estatal).


text:
Venezuela ta gana Aruba
Aruba a cuminsa bon pero a hasi algun error
Duo di beach volleyball ta cay venci contra Venezuela
Den e di dos wega di e equipo Aruba di Beach Volleyball nan a cay venci contra di Venezuela.
Prome set a cuminsa bon pa e equipo di Aruba pero despues di a hasi algun error innecesario e team di Venezuela a bai ariba y asina a gana e prome set cu score di 21-13.
Den e di dos set tambe e team di Aruba a cuminsa bon pero e equipo di Venezuela a sa di gana e equipo di Aruba cu score di 21-12.
Mañan e equipo di Aruba lo bai enfrenta e equipo fuerte di Argentina2


text: Diabierna anochi a drenta informe di un candela na e veld di Riverplate, mesora a dirigi tanto polis como cuerpo di bombero na e sitio. Na yegda di e patruya a bin constata cu ta trata di un candela chikito sendi pa 2 persona riba e veld. Ora polis a intenta di drenta e cura di e veld a accidentalmente kibra un meter di awa. Brandweer a yega na e sitio y e persona nan den e cura mes a paga e candela cu nan pia. A pidi presencia di W.E.B. na e sitio pa por atentecu e tubo kibra. Polis a avisa e persona nan pa no cende candela mas riba e veld.


text:
KRALENDIJK- A pesar di e echo ku gobièrnu na Boneiru ta keda asigurá ku e fuente di mayoria kontagio na e isla ta konosí, e kantidat di kaso nobo pa dia ta keda relativamente haltu.
Pa djadumingu atrobe tin un kantidat di 15 kaso nobo na Boneiru, riba un total di 40 hende ku a pasa tèst. Esaki ta nifiká ku mas ku 1 den kada tres hende di tèst ta resultá positivo.
E kantidat total di kaso aktivo tambe a sigui subi i a yega un total di 142, 15 mas ku tabata e kaso djasabra.
Monitoriá
Gezaghèber Edison Rijna den un konferensia di prensa djaweps a bisa ku lo sigui vigilá e desaroyo den kantidat di kaso nobo riba nos isla. Si e kantidat di kontagio no baha, i e total ta sigui subi, no por ekskluí ku bin ku medida nobo. Te asina leu ta ripará sí ku e kantidat di hende ku ta resultá den hospital pa motibu di un kontagio ku Covid-19 aktualmente ta keda bou di kòntròl. Esaki tambe ta un faktor importante pa disidí si lo bin ku medida nobo sí òf no.


text:
Un detenshon
KOMUNIKADO DI PRENSA 181 / 2021
18 mei 2021
Un detenshon
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku un investigashon relashoná ku dos entrada hudisial i konfiskashon ku a
tuma lugá dia 11 di novèmber 2020 na dos adrès na Seru Grandi (komunikado di prensa
442/2020), polis a hasi un detenshon.
Djaluna 17 di mei 2021, den oranan tempran di mainta, polisnan di e Divishon Krimen
Organisá a detené e hòmber sospechoso J.M.G. di 20 aña di edat.
E detenshon di e sospechoso a tuma lugá na un adrès den área di Ser’i Papaya.
A presentá e sospechoso dilanti di un fiskal ouksiliar ku a ordená su enkarselamentu,
pendiente di mas investigashon.


text:
4 di mart
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
4 di mart ta e di 63 dia di aña (64 den un schrikkeljaar) riba e kalènder gregoriano. Ta resta 302 dia pa sera e aña.
A sosodé[editá | editá fuente]
- 1868 - Ulysses S. Grant ta asumi e presidensia di Merka.
- 1885 - Grover Cleveland ta asumi e presidensia di Merka.
- 1889 - Benjamin Harrison ta asumi e presidensia di Merka.
- 1897 - William McKinley ta asumi e presidensia di Merka.
- 1933 - Franklin D. Roosevelt ta bira e di 32 presidente di Estadonan Uni di Merka. E tabata e ultimo presidente merikano ku ta wòrdu inougurá riba 4 di mart.


text:
Skibí pa Meindert ‘Menki’ Rojer: Kaso Hensley Koeiman for di un otro bista
Kaso Hensley Koeiman for di un otro bista
Si Hensley Koeiman awe ta enfrentando e diskushon di ku si e ta sospechoso òf laga, mester mustra e falta den su propio direkshon. Siendo un Parlamentario i Minister, nunka ni e ni su partido no a presentá un proposishon pa eliminá e lei di screening. Siendo ku komo polítiko, supuestamente e mester konosé su staatsinrichting, i abase di e konosemento aki, e mester sa ku e lei di screening ta un lei anti-demokrátiko, ku ta humilia tantu nos demokrasia komo e outoridat di nos Parlamento.
Sinembargo el a persistí den apsurdes, manera varios otro parlamentario ta hasi, pretendé di laga e asuntu di screening sigui, paso ainda e no a yega su porta i lo e no yega nunka. (Paso nan ta hende drechi, tur otro polítiko ta hende bruá). Awor e realidat a dal e duru den su kara anto ta di spera ku el a siña ki konsekuensia lei di screening tin pa e komo polítiko.
Ministerio Publiko a kometé otro blunder, nan a pèrmití Landsrecherhe publiká den korant ku Koeiman ta sospechoso, i mi ta kere ku ora nan a mira kiko nan a hasi, nan a kore manda nan lora bisa ku Koeiman no ta sospechoso. Si Koeiman no ta wòrdu sospechá di nada, kiko e ta hasi na Landsrecherche? Un kaminda su nòmber mester a wòrdu menshoná, te ku Landsrecherche a manda yam’é pa interog’é tòg?
Es mas, Koeiman no mester ta sospechoso pa e por keda sin bira Promé Minister den e pais aki, e solo echo ku e ta bou di investigashon na hustisia a kolog’é kaba.
Lo no strañami tampoko, ku e badabada aki di ku Koeiman ta sospechoso òf laga, a sali for di seno di PAR mes, pa hasi Koeiman sospechoso, pa asina debilitá e forsa di partido MAN durante kualke negosashon ora di forma gobièrnu, pa e puesto di Promé Minister por bin kai pa PAR. Si esaki mester ta e kaso, ta drechi pa MAN, siendo un partido den oposishon, bo promé opshon mester ta forma ku partidonan ku tabata den oposishon kubo, i no ku un partido di koalishon, ku asta a pèrdè miles di voto.
Skibí pa Meindert ‘Menki’ Rojer


text:
Skolnan ta keda guiá pa dòkter huntu ku tim di krísis
Skolnan ta keda guiá pa dòkter huntu ku tim di krísis
Geplaatst op 08 September 2021 dor di Ministerio Enseñansa, Siensia, Kultura & Deporte
WILLEMSTAD – Minister di Enseñansa, Siensia, Kultura i Deporte sr. Sithree ‘ Cey’ van Heydoorn ta informá ku tur skol ta keda guiá pa un dòkter speshal huntu ku tim di krísis. Situashon di COVID-19 ta keda monitoriá huntu ku direktivanan di skol, kabes di skol i dosentenan. Ta tene tur medida di prekoushon den e skolnan konforme protokòl.
Tur medida di prekoushon ta deskribí den e protokòlnan pa skol. Ta bon pa tene kuenta ku tur skol ta traha huntu ku nan direktiva di skol pa kumpli ku tur protokòl di e mihó forma. Tin un dòkter spesialmente asigná na kada direktiva di skol i e skolnan, ku ta yuda guia na momentu ku konstatá COVID-19 na un skol. Esaki ta forma parti integral di e tim pa asina yuda guia e proseso. Tur situashon ku presentá na skolnan tin e atenshon nesesario di e tim di EPI huntu ku Sektor di Enseñansa i Siensia. Skolnan ta tuma kontakto ku e tim via di nan Direktiva di skol i huntu ku e tim ta tuma desishon pa ku e situashon di e skol òf grupo kaminda tin kontagio. E punto di salida ta ku no ta sera skolnan, pero ta evaluá e situashon i wak kon ta hasi pa sigui ku enseñansa. Esaki teniendo kuenta tambe ku e posibilidat pa tene enseñansa di forma virtual. Pa mas informashon di COVID-19 na skol por klek aki i tuma nota di e protokòlnan: www.gobiernu.cw/protokol.
Alabes ta hasi un yamada na tur mayor pa si den kaso ku e mayor mes òf e yu tin síntomanan relashoná ku COVID-19, pa no laga e yu bai skol. Tuma kontakto ku bo dòkter di kas i evitá di sali fo’i kas. Na mes momentu ta pidi pa informá skol den kaso ku e mucha òf familiar ta kontagiá ku e vírùs di Corona.
Minister di Enseñansa, Siensia, Kultura i Deporte sr. Sithree van Heydoorn ta informá ku huntu ku tur ‘stakeholder’ ta guia e trayekto. Pa e motibu akí por indiká ku no tin motibu pa pániko na e skolnan, ni den enseñansa. Ta huntu nos ta bibando, reinventando i kreando den nos enseñansa kaminda e mucha ta sentral.


text:
“TPK ta sera kapitulo di bakunashon i habri kapitulo di invershon” Rennox Calmes: pero TPK ta keda e watchdog
“TPK ta sera kapitulo di bakunashon i habri kapitulo di invershon”
Rennox Calmes: pero TPK ta keda e watchdog
Awor aki Korsou mester di hendenan transparente, integro, determina ku karakteristikanan di ta lider i no kobarde.
Partido Trabou pa Korsou TPK durante e ultimo rueda di prensa dia 14 oktober 2021, a tuma nota ku minister presidente despues di a menasa pueblo di Korsou durante 2 rueda di prensa sigui tras di otro, a trese klaridat riba bakunashon. Durante e rueda di prensa aki, minister president a bisa bon kla: bakunashon no ta obligatorio.Tambe esaki a keda mustra durante di e rueda di prensa den e “slideshow” aksentua ku kolo ros i blanku.
Trabou pa Korsou ta hopi satisfecho ku e desishon aki di minister presidente i den mesun rosea ta felisita pueblo di Korsou paso demokrasia i hustisia a prevalese. Gobiernu tei pa tur hende, esnan pro bakuna i esnan kontra bakuna. Kompanianan manera “FLOW”, algun banko i sierto doño di trabou ku a hinka den nan kabes pa manda mail pa obliga trahadonan bakuna, TPK ta spera ku boso tambe a kompronde e mensahe di minister presidente bon kla. Na Korsou ta lei di korsou ta konta. Pueblo bo tin e garantia ku TPK ta keda e “watchdog”.
TPK ta habri kapitulo di invershon
Pa TPK invershon ta loke mester tuma luga na e momentunan aki. Invershon ta nifika desaroyo. Ta momentu pa hasi invershon pa ekonomia kuminsa lora. E prome paso ta habri Refineria di Korsou bek. Invershon no solamente den proyektonan di edifisio i opheto, pero tambe den hende, den ensenansa ku bista riba futuro, pero tambe invershon den konosementu di nos kultura i historian den skol, bo propio identidat na importante. Unda nos ke pa Korsou ta aki par di aña? Awor si nos mester inverti den industria di agrikultura pa produsi kuminda. Krea insentiva pa digital nomadsnan bin Korsou. Invershon den inovashon i e kadena energetiko pa baha nos preis di koriente. Ta kosnan ku nos mester atende pa trese invershonista lokal i internashonal pa krea kuponan di trabou. Di e forma aki Korsou su parti sosial i salu ta mehora. Fondo di penshun i svb tambe ta stabilisa.
Korsou no por permiti pa komete e mesun erornan di pasado si, manera inverti hopi sen (80%) den traha raport, pero (20%) so den e proyekto mes. Pero tampoko faborese un grupo so i tene e otronan afo. Ta huntu mester hasi esaki. Parti e bolo pa tur hende krese pareu. Tampoko keda diskuti 10 aña largu i na final niun hende no ta tuma desishon. Awor aki no ta momentu pa e mesun probechadonan di semper. Awor aki Korsou mester di hendenan transparente, integro, determina ku karakteristikanan di ta lider i no kobarde. Hendenan kobarde ku ta keda yora of tin miedu pa tuma desishon of ta tambalia pa kualke atake fuerte kontra di nan, mester keda na banda awor aki.


text:
Gabinete Eman mester ta bou di hopi precion. Esaki nos ta conclui despues di mira un circulario di e directora di IBISA den cual e ta recorda e ambtenaren cu nan ta prohibi di expresa nan mes durante y despues di ora di trabou sea verbal of via otro medio di comunicacion, inclusivo social media, tambe Facebook y Whatsapp contra e maneho di su departamento, minister y gobierno. Esaki ta locual nos ta yama un ehempel bibo di e dictadura cu Gabinete Eman ta sembrando na nos Pais. Aruba mester ta liber di tanto manipulacion, persecucion y oprecion.
Manipulacion, persecucion y oprecion na ordo di dia
Gabinete Eman bou liderasgo di Eman a percura pa manipulacion na grandi di e cifranan di nos Pais. Cifra di finanzas publico, cifra di turismo y cifra di desempleo, tur a wordo manipula of scondi pa asina Pueblo no haya constancia di e mal maneho cu Mike ta hiba na nos Pais. Banda di esaki Eman y su bende a percura pa persigui tur hende cu ta pensa otro. No lubida con Baba cu ta buikspreker di Mike tabata grita den Parlamento cu mester haci Gobierno MEP Proof. Awor a bay mas lew door di prohibi tur ambtenaar pa expresa nan mes contra e mal maneho di e Gobierno di AVP durante y despues di ora di trabou. Di e manera aki Mike via e directornan di departameto di Gobierno kier oprimi e ambtenaarnan pa nan no reclama of cuestiona e mal gobernacion y prostitucion di nos Pais door di Mike y su bende. Esaki ta dimas. E wega aki di silencia hende di e forma aki no ta cuadra den un Pais na unda democracia mester reina.
Libertad di exprecion mester wordo respeta
E circulairo aki ta muestra cu Mike y su bende ta bou di hopi precion. Nan ta perdi y pesey ta recuri na menasa e cuerpo di empleado publico pa asina via nan e Pueblo en general no haya sa di e abusonan cu su Gobierno a y ta haci cada dia cu pasa. Pero Pueblo di Aruba no mester sigi permiti e locura peligroso aki. Nos no por sigi permiti pa Mike oprimi y dividi nos Pueblo asina. Libertad di exprecion ta un derecho fundamental y no por wordo limita djies pasobra cu Mike a faya den goberna drechi. Libertad di exprecion na nos Pais mester wordo respeta. Pesey dia 22 di September 2017 nos ta urgi e empleado publico pa manda Mike y su bende cas cu nan voto contra AVP.


text:
ORANJESTAD – E siman aki a tuma luga reunion entre ehecutivonan di Aruba Tourism Authority (A.T.A.), A.T.A. Norte America y e diferente agencianan y companianan partner di A.T.A. pa Norte America. Representante y ehecutivonan di varios compania, ente otro e agencia di database marketing Ansira, agencia di advertising The Concept Farm, agencia di strategia di media USIM, y e agencia di PR Zimmerman Agency (Everything PR) a participa den e reunion.
Durante e reunionnan aki, presentacion di tur accion y tacticanan pa e mercado di Norte America pa cu aña 2018 a wordo presenta y evalua. Preparacionnan lo continua pa asina entre otro comparti esakinan cu sector priva na september. Accionnan y tacticanan ta sali di strategianan y obhetivonan general cu a wordo stipula pa Merca y Canada pa otro aña. Awor ta mas bien trahando riba detayenan.
Meta principal di e reunionnan aki tabata pa sigui traha riba e plan di mercadeo pa 2018, discutiendo oportunidadnan y delineando activacionnan a base mensual pa aña 2018.
Pa A.T.A. Aruba tabata presente e C.E.O. Ronella Tjin Asjoe-Croes, Melanie Evans-Kelly, Sjeidy Feliciano, Darice Solognier, Marilyn Feliciana, Rayon Koolman y Sherry Bidgood. Pa A.T.A. Norte America tawata presente e Area Director Ed Malone, Chris Mc Guire, Ayerim Maduro, Natasha Felix, Adwina Arendsz y Jan Wurzburger.
E prome parti di e reunion a wordo dedica na informacion tocante e perfil di e bishitante desea, su comportacion y desaroyo di Aruba su turismo for di Norte America recapitula. Tambe a comparti conocemento con pa miho yega na e audiencia desea durante 2018. Parti di e informacion aki a wordo presenta door di Ed Malone y djey Ansira.
Despues a sigui un presentacion di USIM pa cu e planificacion/strategia di media cu ta propone, a base di ‘briefing’ di A.T.A. pa 2018.
Atardi e compania The Concept Farm a duna un actualizacion di e produccion y e strategianan como tambe nan a presenta ideanan nobo pa lansamento di campañanan innovativo y creativo. Na su turno e agencia Zimmerman a lansa nan plan di relacionnan publico pa 2018.
A.T.A. Aruba y A.T.A. Norte America, como tambe e partnernan, ta satisfecho cu e intercambio y resultadonan di e reunion fructifero aki, cu ta dirigi na logra metanan pa 2018. Pa 2018 tin proyecta un crecemento di 3.6% pa Merca y 3.0% pa Canada, resultando den un cremento di 3.6% pa cu Norte America pa 2018. Claro esaki ta tene cuenta cu kier atrae esnan cu tin entrada pa por paga un vacacion na Aruba y por laga mas atras den nos economia. Tambe ta pone enfasis riba e segmento di ‘Millennials’, sin lubida e segmento atractivo y importante di ‘Baby Boomers / Empty Nesters’.
Aruba Tourism Authority ta sigui cu e planificacion y tin planea di lansa e campana creativo nobo na final di october, como parti di promocion pa cu high season (periodo di winter) 2017/2018.


text:
All posts tagged "Seleccion"
-
AVB/ 2 years ago
Aruba ta hunga wega di clasificacion pa mundial di futbol
Recientemente Arubaanse Voetbal Bond (AVB) a confirma su participacion den e weganan eliminatorio di Campeonato Mundial di Futbol Qatar 2022, cu...
-
Division Honor/ 2 years ago
Parce cu Stanley Menzo lo bira e ‘bondscoach’ di seleccion di Aruba
Na e prome training oficial di e seleccion di Aruba, cu temporariamente ta wordo dirigi pa David Abdul y su ekipo...
-
Division Honor/ 2 years ago
Seleccion Nacional di Aruba preparando pa Pre-Mundial Qatar 2022
E seleccion di Aruba a cuminsa preparacion pa Pre-Mundial Qatar 2022, e proceso a cuminsa apesar cu nos no tin un...
-
AVB/ 4 years ago
Seleccion Nacional U-20 preparando a competencia di CONCACAF
E seleccion U20 di Arubaanse Voetbal Bond (AVB) ta den preparacion pa bay hunga den e competencia di CONCACAF Under 20...


text:
Atrako na un kas den Jongbloed.
Djaweps 4 di yüni 2015, alrededor di 05.42’or Sentral di polis a dirigí un unidat polisial na un kas na Jongbloed pa un kaso di atrako. For di un investigashon ku polis a realisá a resultá ku e habitantenan di e kas a keda sorprendé pa dos (2) hende hòmber kara tapá i ku arma di kandela den man ku a drenta den e kas. E sospechosonan a mara un señora di edat (79 aña) riba kama i buta un otro dama (37 aña) na rudia i bou di menasa a kita tur nan prendanan for di nan, listra den e kas i bai ku un suma di plaka i tambe e grabadó di kámara di seguridat. Personal di Slachtofferhulp ku a presentá na e kas a duna e víktimanan asistensia. E investigashon ta kontinuá.
###
Kontròl di tráfiko.
Djarason 3 di yüni 2015 H.I.T. tim a tene un kontròl di tráfiko dirigí riba pasamentu den lus kòrá, entre 14.00’or pa 15.00’or riba Sta. Rosaweg/Seru Loraweg. A parti un total di 12 prosèsverbal na shofùrnan ku tabata pasa den lus kòrá i a parti dos prosèsverbal pa kore outo sin un reibeweis.
###
Atrako den Kaya Dominico Herrera.
Djarason 3 di yüni 2015, alrededor di 03.25’or di mardugá Sentral di Polis a haña notifikashon ku na Poliklínika di Sehos un hòmber di 76 aña a yega einan pa tratamentu médiko pa leshonnan ku el a sufri durante di un atrako ku un ratu promé a tuma lugá na su kas den Kaya Dominico J.R. Herrrera na Bonam. For di un investigashon ku polis a realisá a resultá ku e pareha, di 76 i 66 aña di edat, na momentu ku nan a yega kas den nan outo a keda sorprendé den kurá di kas pa dos hòmber bistí na pretu ku a menasá nan i bringa ku e hòmber pa kita su pertinensianan for di dje. Durante di e forsageo nan a dal e hòmber un pushá ku konsekuensia ku e víktima a kai, kap su kabes. E sospechosonan e ora ei a kita su prendanan for di dje pa despues hui bai na pia for di e sitio. E víktima a keda transportá pa poliklínika den un outo partikular na unda el a risibí tratamentu médiko. E investigashon den e kaso aki ta kontinuá.
###
kontròl general i preventivo.
Djamars 2 yüni 2015, Personal di Warda di Polis Rio Canario (T.H.T.) a tene kontròlnan general i preventivo kuminsando for di 06’or di atardi riba F.D. Rooseveltweg, Winston Churchillweg i Bermudaweg. Durante di e kontròlnan aki a kontrolá un total di 27 vehíkulo i a parti 13 prosèsverbal na shofùrnan ku a kometé diferente infrakshon. Entre otro pa kore outo ku glasnan skur, sin faha di seguridat i sin reibeweis.
###
Detenshon pa Menasa, Destrukshon & Maltrato
Djadumingu 31 di mei 2015 alrededor di 17.00 ’or, un unidat Polisial a detené e hòmber H.B. nasé na Kòrsou, na un kas den Matanciatraat, en konekshon ku destrukshon i maltrato.
For di un investigashon preliminar a resultá ku e sospechoso a maltratá su èks i tambe el a kousa destrukshon na su vehíkulo.
Despues di a presentá e sospechoso dilanti di un fiskal ouksiliar, el a keda enkarselá pendiente di mas investigashon.
###
Tiroteo i sekuestro
Djamars 2 di yüni, Sentral di Polis a risibí notifikashon di un kaso di tiroteo ku a tuma lugá na Aeropuerto Hato. Mesora a dirigí algun unidat na e sitio i for di investigashon preliminar a bin sali na kla ku algun ratu promé un pareha a kaba di yega Kòrsou for di eksterior. Na momentu ku nan tabata bandoná aeropuerto den e vehíkulo di konosínan ku a bin buska nan, nan a wòrdu blòkiá pa un otro vehíkulo. E personanan den e vehíkulo ku a blòkiá e outo a lòs algun tiru i na e momentu ei e sospechosonan a drenta den e vehíkulo ku nan a blòkia i bai ku e dos damanan ku tabata den e outo. Dos hòmber ku tabata den e outo blòkiá, a logra baha i kore bai. Den área di Seru Fortuna, e duo sospechoso a laga e dos damanan atras i a move for di e sitio ku nan pertenensia. Mas lat polis a bin topa e vehíkulo ku un kantidat supstansial di sèn efektivo den dje. A konfiská e sèn i outo pa mas investigashon.


text:
RECONOCEMENTO NA E EMPLEADONAN CU A DESTACA DEN 2022
Aruba Bank a haci entrega di e reconocementonan na e empleadonan cu a destaca den 2022 durante...
PUBLICIDAD CONTROVERSIAL DI BALENCIAGA
E cas di moda Balenciaga den ultimo dianan mester a deal cu...
TA GRADICI E CLIENTENAN PA NAN LEALTAD Y CONFIANSA
Durante e celebracion tradicional di Customer Appreciation Week, Aruba Bank ta gradici su clientenan pa nan lealtad....
‘SKETCH’ COMO REGALO DI PASCO
Como invitado special di Lebuinuskerk, e artistanan di tur nivel - cada...
PASA PRET CU ROTARACT 2022
Den cuadro di Dia Internacional di Mucha, Pasa Pret cu Rotaract a celebra su di 9 edicion...
HOMBER TA PREFERA NAN BUNITA Y MUHER TA PREFERA NAN RICO
Kico ta loke realmente nos ta busca den homber y muher ora...
HERENCIA TA INSPIRA FOR DI E FASCINACION CU HISTORIA
HERENCIA ta e lansamento di e prome SOLO Collection di MAISON RYON...
7 TIP PA YUDA BO PA DATE BEK
Den edicion di Focus Digital Magazine di november, e sexinista Dina Alexander...
E GANADORNAN DI ‘PHOTOGRAPHY CONTEST 2022’
Aruba Bank a anuncia e ganadornan di su ‘Photography Contest’ 2022. E...
EGMAR IRAUSQUIN LO TRECE E EXPERIENCIA MAGICO DI ‘CIRQUE DU SOLEIL’
Durante e ultimo dianan hopi a ser publica y comenta tocante e...


text:
kontròlnan general i preventivo.
WILLEMSTAD, Curacao — Djaweps 11 di yüni 2015, Tim di mantenshon di òrdu Públiko di diferente warda, a realisá vários kontròl preventivo entre 08.’or pa 11.20.or di anochi, den diferente bario riba nos isla. E.o.
- Kirindongo Abou, Rondeklip,
- Sapaté,
- Montaña Abou
- den área di Brievengat.
A kontrolá: 55 persona; 9 vehíkulo; 1 skuter; 1 motersaikel;
A konfiská: 18 saku di mariwana; sigaria di mariwana; 1 saku ku kokaina;
Detenshon: 4 hòmber pa violashon di e Lei di Opio; Otro infrakshon:
Diferente prosèsverbal pa kore sin e papelnan di vehíkulo bálido i unu pa glasnan skur; 2 vehíkulo a keda hiba kurá. E kontròlnan aki ta kontinuá.
###
Entrada hudisial.
WILLEMSTAD, Curacao — Djaweps 11 di yüni 2015 alrededor di 15.40’or, Tim di mantenshon di òrdu Públiko di diferente warda a hasi un entrada hudisial na un kas na Kaya Dodo Palm en konekshon ku violashon di e Lei di Arma i Droga.
Durante e investigashon den e kas a haña i konfiská:
- Un T-shirt blanku bòrda ku e siguiente palabranan; ‘Awó ta basta plug 5’
- Algun atributo ku ta keda usá pa prosesá droga.
No tabatin detenshon i e investigashon ta kontinuá.
###
Polis ta buska señora ku a entregá un tas.
WILLEMSTAD, Curacao — Den kuadro di e investigashon den kaso di asesinato di e hòmber Andrew M.J. Sniphout ku a tuma lugá dia 1 di yüni último den su kas na Montaña Abou, polis ke drenta den kontakto ku un señora ku riba e dia ei den oranan di mainta a entregá un tas konteniendo artíkulonan di e víktima na un unidat polisial pa despues bai for di e sitio sin ku polis a logra tuma su datonan. Sierto informashonnan ta di importansha pa polis i ta súplika e señora en kuestion pe tuma kontakto ku polis na e number di
telefon 917.
###
Entrada Hudisial & Detenshon
WILLEMSTAD, Curacao — Djaweps 11 di yüni 2015 e Tim di Mantenshon di Òrdu Públiko di Warda di Polis Rio Canario (THT) durante kòntròl general, a hasi un investigashon den un kas no habitá riba Winston Churchillweg. Alrededor di 01.45’or durante e kòntròl den e kas polis a haña i konfiská:
Plaka kèsh;
1 skòpèt di airu;
1 rifel;
21 saku chikí di kokaina;
7 saku chikí di mariwana;
3 saku chikí ku simia di mariwana;
1 kuchú;
5 laiter;
1 bate di beisbòl;
40 tòpi di mariwana;
“Handflare”.
Tambe a detené na e kas dos hòmber,: R.U.A.G nasé na Kòrsou di 22 aña di edat i C.C. nasé na Jamaica di 24 aña di edat i un dama K.J.V. nasé na Kòrsou di 22 aña di edat. Durante un kòntròl ku e Tim a tene den un kas na Dein, nan a haña i konfiská un saku di plèstik konteniendo mariwana. E kontròlnan aki ta kontinuá.
###


text:
18 di sèptèmber
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
18 di sèptèmber ta e di 261 dia di aña (262 den un schrikkeljaar) riba e kalènder gregoriano. Ta resta 104 dia pa e aña terminá.
A sosodé[editá | editá fuente]
- 1944 - E tankero belga Ampetco ta noufragá entre e kosta di Aruba i esun di Venezuela. Solamente 15 di e 48 tripulante ta sobrebibí e desastre.[1]
A nase[editá | editá fuente]
A fayesé[editá | editá fuente]
A selebrá/konmemorá[editá | editá fuente]
- Chile - Dia Nashonal


text:
ORANJESTAD - 04 di juli 2022: Segun resumen semanal di awe diabierna dia 1di juli, 546 persona a recupera den e siman aki y un total di 405 caso nobo di COVID-19 a keda registra.
E cantidad di casonan activo di COVID-19 pa awe ta 327 y cantidad di fayecidonan relaciona cu COVID-19 a aumenta na 222. Forsa na famia di e fayecidonan.
Datos ta ilustra casonan nobo di COVID-19 cu un averahe semanal di 58 caso positivo pa dia y un averahe di 'Positivity rate' semanal di 54% pa dia.
Actualmente na Aruba tin 11 persona interna cu of debi na COVID-19 di cual 11 riba piso general y 0 ta den ICU.
Na Colombia no tin ningun pashent di COVID.


text:
Kralendijk- Un reunion di Konseho Insular ayera, ku a dura kasi 3 ora largu, literalmente a wòrdu dediká na papiamentu tokante e agènda di e parlamentu insular.
Despues ku diputado James Kroon a duna un introdushon hopi kòrtiku i superfisial riba e problemátika di e rotònde na Kaya Amsterdam, a sigui debatí solamente riba puntonan di agènda i tambe fecha pa próksimo reunion.
Daisy Coffie, di Frakshon Coffie, tabata visiblemente idigná pa e forma ku kosnan a kana. Clark Abraham (DP) i Michael Pietersz (DP) tambe a ekspresá nan malkontentu.
Rotònde
Pa ku rotònde diputado James Kroon a bisa ku e no por a duna mashá detaye tokante ken a desvia for di diseño orginal i ku tabata pesei a ta bai hasi un investigashon atministrativo pa establesé kon tur kos a kana. E diputado, segun ku e tabata bisa, no tabata kòrda hopi detaye kon kos a kana.
Responsabel
Lider di partido PDB, Clark Abraham tambe a mustra su malkontentu ku e forma di aktua. “Ni maske tin amtenar ta hasi sierto kos, ta BC ta keda responsabel pa su aktonan”, asina Abraham a bisa. Ela mustra tambe riba e echo ku for di BC òf diputado mester a sali sierto firma pa por a kuminsá ku ehekushon di trabou. Abraham a haña hopi remarkabel ku diripiente ni diputado, ni BC no tabata kòrda ningun detaye mas.
Daisy Coffie tambe tabata rabiá. Segun Coffie a mustra, miembronan di Konseho Insular mester a lesa den prensa kiko diputado Kroon a deklará riba asuntu di rotòndo. “No ta asina ku mester a bin duna splikashon na e órgano aki, promé ku a duna konferensia di prensa?”, asina Coffie a puntra.
Mayoria ta dikta?
Por ripará ku koalishon aktual di MPB i UPB ta manera sera kabes huntu, ora ta trata di protehá diputado i BC, pero asta tambe ora ta trata di puntonan simpel komo agènda òf reunion. Gezaghèber Rijna ta pone su mes riba punto ku ‘mayoria ta disidí’, i aunke sea korekto òf no, tur miembro di koalisahon ta vota meskos ‘pro’ òf ‘kontra’ sierto proposishon di nan koleganan den koalishon, i oposishon no por hasi nada otro di sinta mira i konsumí kon hopi tópiko di interes general, manera e investigashon di integridat, pero awor tambe asunto di rotònde no ta wòrdu tratá manera debe ser, simplemente pasombra esaki no ta kumbiní BC na e momento ei.


text:
Warawara
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Warawara (nomber sientifiko: Caracara plancus cheriway) ta un para predadó di e famia Falconidae. Anteriormente e para aki tabata kategorisá bou di e genus Polyborus. Warawara ku falki ta bini di e mesun famia pero kontrali na e falki nan no ta paranan ku bula lihé i yag ágilmente pero ta relativamente poko poko i ta pa gran parti kome bestia morto.
Warawara tin un largura di 49-58 cm, un hanchura (di hala habrí) di 120 cm i ta pisa 1.050-1.300 gram. E rabu ta largu i e halanan hanchu. E para su pianan ta largu i ku frekwensia e ta kana i kore riba tera. Paranan adulto tin un kurpa pretu, halanan, kùif i korona. Riba su nèk, rabu i halanan tin manchanan blanku. E rabu ta blanku ku pretu i fraña na punta.
Distribushon geográfiko[editá | editá fuente]
Caracara cheriway ta un para nativo di e.o Kòrsou, Aruba, Boneiru, Islanan Kaiman, Kuba, Trinidad y Tobago, e parti nòrt di Suramérika ( p.e. Colombia, Perú, Venezuela,Ecuador, Guyana, Sürnam i e parti nòrt di Brazil), gran parti di América Sentral (Panamá, Costa Rica, Nicaragua, Honduras, El Salvador, Guatemala) y Mèksiko, te ku e parti sùit di Merka.


text:
Cada un di nos ta traha duro pa duna un bon servicio na nos cliente. Pa por mehora e servicio nos ta habri pa feedback di nos aseguradonan, pues si bo no ta satisfecho of bo tin idea pa mehoracion nos lo tende esey cu mucho gusto.
Unda por duna feedback ta depende di e tipo di keho.
- AZV
Si tin un keho tocante servicio di AZV mes por tuma contacto cu AZV directo (KLACHTFORMULIER)
- Dokter di cas
Si bo tin un keho tocante e practica di bo dokter di cas mester acerca e dokter di cas mes. E ta importante pa purba di tene un combersacion cu bo dokter di cas prome. Esey ta hopi biaha e manera mas lihe di soluciona un keho.
Den caso cu e keho no a wordo soluciona of bo persona no tin e curashi pa papia cu bo dokter di cas, e ora bo por entrega e keho cerca e comision di keho di dokter di cas.
Un keho por wordo entrega via klachtencommissiearuba@gmail.com na e comision di keho di dokter di cas. Bo keho lo wordo atendi door di e comision di keho dentro di 6 siman.
- Otro dunador di cuido
Pa tur tipo di dunador di cuido cu no ta dokter di cas ta conta cu den prome instante mester atende e keho directo cu e persona mes. Ora no tin solucion por acerca Inspeccion di Salubridad (IVA)Meldpunt IVA
Adres: Schotlandstraat 45, Oranjestad Aruba
Email: meldpunt@iva.aw
Telefoon: +(297) 526 2166
Whatsapp: +297 593 6373
Fax: + (297) 588 2412


text:
…E promé 4 lunanan di aña 2015 a registrá un oumento di 11%…
WILLEMSTAD- 17 di mei 2015 – Luna di aprel ta registrá sifranan positivo di turismo di estadia. Sifranan preliminar kolekta pa Ofisina di Turismo di Kòrsou (CTB) ta indiká ku pa luna di aprel a registrá un oumento di 2% ku un total di 36.280 turista di estadia. Na aprel 2014 e kantidat di turista tabata 35. 593.
E region ku a registrá mas oumento den luna di aprel ta Nort Amérika, registrando un kresementu di 32% ku un total di 7.207 turista kompará ku 5.469 na aprel 2014. For di Estádos Unídos nos a risibí 5.329 turista ku ta un kresementu di 31%. For di e karchinan di embarkashon i desembarkashon por konstatá ku kasi un kuart (24.2%) di e bishitantenan for di Estádos Unídos ta residensia na New York. Despues ta sigui State of Florida (13.5%), New Jersey (6.4%), California (5.3%) i Texas (3.7%). Canada a registrá un oumentu di 34% ku un total di 1.878 turista di estadia. E oumentu aki ta resultado di e buelonan semanal for di Toronto ku West Jet, Air Canada i Sunwing. CTB ta premirá un gran kresementu for di Canada den 2015 komo konsekuensia di e anunsio di e buelonan di Air Canada rouge henter aña for di Toronto. Aworakí ya kaba por nota ku e promé lunanan di aña ta positivo. E esfuersonan di merkadeo huntu ku partnernan den industria di turismo lo sòru pa mehorashon den e prestashon di e merkado di Nort Amérika.
Region di Sur Amérika a konosé un oumento leve di 1% den luna di aprel, ku un total di 8.807 turista di estadia kompará ku 8.715 na 2014. Despues di lunanan di kresementu kontinuo for di Venezuela, CTB ta registrando awor un kaida di 7% ku un total di 4.968 bishitante. CTB ta aploudí e eliminashon di visa for di Colombia entrante 1 di yüli próksimo. Ku eliminashon di e visa pa Kolombianonan e esfuersonan di merkadeo na Colombia lo resultá mas efektivo. E sifranan registrá den luna di aprel e aña aki for di Colombia kompará ku e mesun luna na 2014 ta mustra ku e kresementu a keda igual. Brazil a registrá un bahada di 2%. Den sifranan apsoluto por informá ku for di Colombia i Brazil nos a registrá respektivamente 904 i 806 turista di estadia. Sürnam a registrá 26% mas turista.
For di region di Europa nos a registrá un bahada leve di 1% na aprel 2015. Europa a registrá un total di 16.008 turista durante luna di aprel kompará ku 16.106 na aprel 2014. For di Hulanda, e pais for di kua nos ta registrá mas tantu turista nos a risibí 12.096 turista kual ta un oumento di 4%. Alemania a registrá un kaida di 25%. Un total di 1.448 turista a bishita nos pais for di Alemania. Aña pasa na e mesun luna un total di 1.937 aleman a bishita nos pais.
Turismo di estadia for di region di Karibe a konosé un oumento di 16% durante luna di aprel. Un total di 3.193 turista a bishita nos kompará ku 2.744 aña pasa. For di Aruba nos a konosé un kresementu di 8% ku un total di 1.679 turista. E kresementu registrá for di Aruba ta un efekto direkto di eventonan ku a keda organisá na Kòrsou. E evento di Drag Race a sòru pa mas bishitante for di Aruba. Trinidad & Tobago a registrá un oumento di 98% ku un total di 729 turista.
Sifranan promé 4 lunanan di 2015
Pa loke ta trata e promé kuater lunanan di 2015 por mira un prestashon positivo di 11% kompará ku e mesun periodo aña pasa. Un total di 15.809 turista adishonal a bishita nos pais registrando kresementu den e 3 regionnan primario pa Kòrsou kualnan ta Nort Amérika, Sur Amérika i Europa. E 3 regionnan a registrá kresementu di respektivamente 26%, 33% i 3%. For di region di Nort Amérika nos a registrá un total di 32.689 turista, Sur Amérika a registrá 45.089 i for di Europa nos a risibí un total di 68.825 turista. For di Karibe nos a registrá un bahada leve di 2% kual ta un kantidat di 242 turista ménos kompará ku aña pasa.
E kantidat di anochi ku e bishitantenan a keda nos pais e promé 4 lunanan di 2015 ta mustra un kresementu di 6%. Sifranan preliminar ta mustra un total di 1.400.386 anochi. For di e karchinan di embarkashon i desembarkashon por konstatá ku 69.2% di e kantidat total di turista di estadia a keda na un akomodashon registrá. E repartishon ta lo siguiente: hotèl di mas ku 150 kamber (31.1%), esnan di ménos ku 150 kamber (13.7%), bùngalo (16.0%), apartamentu (7.5%) i guesthouse (0.9%). E kantidat di turista ku a keda na un akomodashon no registrá ta representá 30.8% di e kantidat di turista ku a bishita nos durante e promé 4 lunanan di aña. Akomodashonnan no registrá ta akomodashonnan ku no ta aparesé den CTB su sistema di dato.
Hasiendo uso di e modelo ‘Turistika’, Ofisina di Turismo di Kòrsou (CTB) huntu ku MEO a kalkulá ku durante e promé kuater lunanan di 2015, sektor di turismo a generá un impakto direkto di 280.6 mion florin pa nos ekonomia lokal. E promé kuater lunanan di 2014 e montante tabata 247.7 mion. Region di Europa a generá un total di 127.4 mion florin kual ta 45.4% di e totalidat. Su tras ta sigui region di Sur Amérika ku 69.7 mion, Nort Amérika ku 62.6 mion i e entrada generá for di region Karibe a keda kalkulá na 12.6 mion florin.


text:
Grupo tabata usa dekreto ministerial falsifiká pa glas skur
Willemstad – E kaso kontra 6 shofùr di outo, ku tabata den posishon di dekreto ministerial (ministeriële beschikking) falsifiká, a keda wantá te dia 25 sèptèmber 2015 pa 9 or di mainta. Abogadonan di e akusadonan a pidi pa rapòrt di Reclassering di nan kliente i tantu fiskal komo wes a honra e petishonnan. Segun Wes e rapòrt di Reclassering ta importante pa evaluá e sospechosonan mihó. Ta trata di e kaso di Ministerio Públiko (OM) kontra M.N.I.M.(1988), L.N.M.P. (1985), A.F.M. (1984), A.J.G.d.E. (1995), J.A.S. (1987) i C.L. (1986). Tur 6 akusado, 2 hende muhé i 4 hende hòmber, tabata presente den Korte. E sospechosonan tabata den posishon di dekreto ministerial falsifiká pa di e forma ei por a kore ilegal ku glas skur. Polis a ripara e dokumentonan falsifiká durante kòntròl di tráfiko.
###
Wes: Schotte na adrès robes ku su demanda
Willemstad – Wes Beukenhorst ta deklará Gerrit Schotte no atmisibel den su demanda kontra di presidente di Staten i tambe gobièrnu di Kòrsou. Schotte tabata den e proseso robes, ya ku tin di mantené e separashon entre e podernan. Ademas Presidente parlamentu no ta partido den e proseso aki. Schotte a entamá un huisio sumario kontra presidente parlamentu debí ku esaki a sake for di un reunion di 17 aprel despues di un disputa riba reglanan di parlamentu. Djaweps e reunion di dia 17 aprel último ku a keda suspendé ta kontinuá i Schotte no por ta presente. P’esei el a entamá e kaso pa haña un klaridat riba su presensia despues den parlamentu, pero wes a bisa ku Schotte ta na e adrès robes ku su demanda.
###
‘Inside job’ ta terminá den kastigu di 16 luna pa dos akusado
Willemstad – Un ‘inside job’ ku Gerower Marts Cruz i Leonard Emerenciana a organisá riba kolektado di plaka di Joe Black Lottery a resultá den kastigu di prison pa tur dos. Dia 14 desèmber 2014 e supuesto atrako a tuma lugá riba tereno di stashon outo di Mangusa Hypermarket. Gerower ta traha pa Joe Black kore tuma saku di plaka di benta di number ora kantornan sera. El a plania e atrako ku Leonard. Tabata ora e shofùr a baha for di outo pa bai tuma saku di plaka lagando Gerower so atras den outo, Leonard ta yega kue e sakunan di plaka. Leonard ta habri porta di outo, kai sinta banda di Gerower i kue sakunan di plaka duna Leonard ku despues ta sali na kareda, subi su outo ku tabata para den serkania.
Fiskal van Waveren a konsiderá ku ta trata di akto di ladronisia i a pidi 36 luna di kual 6 luna kondishonal pa Gerower komo esun ku a organisá e atrako i tambe a duna denunsia falsu di atrako i pa Leonard 24 luna di kual 6 luna kondishonal. Apesar ku Gerower ta nenga ku el a plania e atrako, Wes van Dam van Isselt ta konvensí ku ta trata di un ‘inside job’. El a kondená kada un dje akusadonan na 24 luna di kual 8 luna kondishonal ku periodo prueba di 3 aña.
###
Hòmber tabata violá damanan den chino na Veeris
Willemstad – We van Dam Van Isselt a posponé kaso di e hòmber D.Z. (35) akusá di un akto di violashon i otro kaso di intento di violashon kontra di dos dama separá. E echonan a tuma lugá 4 yanüari 2014 i 30 yanüari 2015. Remarkabel ta e sitio unda nan a tuma lugá, esta na e resort na Veeris konosí den boka di Pueblo Chino na Veeris.
E kaso a keda posponé pasombra e akusado ke tende dos testigu, unu sera na Ulanda i e otro testigu ta su frei.e kaso a keda posponé pa yüli próksimo.


text:
Tenshon a eskalá entre Parlamentarionan (11) i gabinete demishonario Koeiman. (RESUMEN)
Durante un reunion èkstraordinario di Konseho di Minister djamars atardi, a surgi un situashon kaminda Promé Minister demishonario Hensley Koeiman a partisipá ku ta bai retirá e dos ministernan pa Pueblo Soberano, esta Minister Larmonie-Cicilia i Minister Jaime Cordoba. Den deklarashon na prensa, Minister Cordoba a splika ku no opstante e intenshon, ni Promé Minister, ni Konseho di Minister no tin base pa tuma e desishon ei. Ademas Segun Cordoba, tabata minister Suzanne Camelia-Römer a splika ku a tuma e desishon basá riba artikulo 29 di Areglo di Estado di Kòrsou. A hasi esaki pa medio di un “landsbesluit”.
E desishon di Konseho di Minister, ku ta demishonario, a pone ku e grupo di 11 ku tin mayoria den Parlamentu, a pidi pa yama un reunion di urgensia pa mes anochi. Nan a duna te ku 6or pa esaki sosodé. Den kaso ku esaki no sosodé, nan mes lo organisá e reunion. Kopia di invitashon pa reunion di urgensia di Parlamentu. (klek riba foto pa imagen grandi)
Algu pasá di shete, a start e reunion di urgensia den Parlamentu, presidí pa Gilmar ‘Pik’ Pisas komo e miembro mas bieu den Parlamentu i abogado Chester Peterson komo Grefi. E Parlamentarionan ku tabata presente ta Meindert ‘Menki’ Rojer, Amparo Dos Santos i Norberto Veira Ribeiro di partido Kòrsou di Nos Tur, Jacintha Constancia, Gerrit Schotte, Gilmar Pisas i Sharetti Eduarda-Francisca pa MFK, Edward Braam i Marylin Moses komo miembronan independiente i Melvin ‘Mac’ Cijntje i Sherwin Leonora di PS. Parlamentario Pisas a splika a base di kua artikulo, segun reglamentu di orden di Parlamentu, a organisá e reunion.
Durante e reunion a pasa varios moshon, entre otro pa baha Presidente i Vise Presidente di Parlamentu, ademas a pasa diferente moshon di deskonfiansa kontra tur e Ministernan den Gabinete Koeiman. Kopia di moshonnan aseptá den Parlamentu. (klek riba foto pa imagen grandi)
Mientras den Parlamentu tabata pasa e moshonnan, gabinete demishonario Koeiman a yama un konferensia di prensa di urgensia. Durante e rueda di prensa a bolbe enfatisá ku a Konseho di Minister a retirá Ministernan Cordoba i Larmonie-Cecilia, basá riba artikulo 29 den Konstitushon. Gabinete Koeiman a presentá ku kopia di nan desishon firmá pa Gobernadó Lucille George-Wout. Kopia di Landsbesluit pa pidi retiro di ministernan firmá pa Gobernadó. (klek riba foto pa imagen grandi)
Durante e rueda di prensa di Minister Suzanne Camelia-Römer, ku ta tambe un hurista, a splika ku e reunion ku e grupo di 11 Parlamentario a tene algu ratu promé ta ilegal, debí ku Presidente di Parlamentu, Giselle McWilliam a yama un reunion kaba pa djabièrnè awor, pa atendé e puntonan di agenda.
Mientras tantu riba petishon di e grupo di 11 Parlamentario, Gobernadó a invitá nan pa un reunion djarason mainta 9or na Palasio di Gobernadó. E situashon ta sigui hopi konfuso.


text:
Certificacion di un diploma ta nifica cu un instancia ta declara (of certifica) cu e contenido di e copia ta coresponde cu e diploma original y cu esaki ta pertenece na e sistema di enseñansa (legalmente) reglamenta di e pais. Na Aruba, Dienst Inspectie van het Onderwijs ta certifica diploma(nan) obteni y cu ta pertenece na e sistema di enseñansa legalmente reglamenta na Aruba.
Kico un persona por haci den caso cu e perde su diploma?
Personanan cu perde un diploma cu ta pertenece na e sistema di enseñansa legalmente reglamenta na Aruba mester tuma contacto cu Examenbureau na Departamento di Enseñansa Aruba.
E persona lo haya un declaracion di Examenbureau den cual tin para e diploma/nivel di estudio cu el a logra obtene segun e sistema educacional legalmente reglamenta na Aruba cu lo reemplasa e diploma original.
Ki tempo lo cuminsa cu e Scol Arubano Multilingual (SAM)?
Na inicio di aña 2018 Minister di Enseñansa, dr. Armando Lampe a anuncia cu Aruba lo conoce un cambio den enseñansa; ta trata di implementacion di Scol Multilingual den tur scol preparatorio y basico na Aruba. SAM ta e nomber oficial di e programa y e curiculo nobo multilingual cu lo keda implementa den scol primario. Na aña 2018–2019 tur klas, cuminsando di scol preparatorio te cu klas 6 di scol primario di e scolnan piloto, lo forma parti di e programa multilingual. Cu e implementacion di Scol Multilingual den tur scol na Aruba e scolnan piloto (Proyecto Scol Multilingual – PSML) lo sigi desaroya prome cu e otro scolnan y nan ta un partner (banda di directivanan (schoolbesturen), CDPC di IPA y DEA) den e implementacion di SAM den e otro scolnan preparatorio y basico.
Un mucha chikito por siña 4 idioma pareu?
Aruba ta un isla multilingual. E modelo ta refleha nos situacion. E cuater idiomanan mas uza na Aruba ta den e modelo. Nos muchanan ta multilingual caba prome cu nan drenta scol preparatorio. Loke e scol multilingual ta haci, ta sigui desaroya e multilingualismo cu e mucha ta bin cu ne. Sinembargo no ta e idea pa pone un peso demasiado grandi riba nos chikitinnan. P’esey ta cuminsa na un manera simpel y agadabel pa den forma di wega stimula cu e muchanan por sigui desaroya nan conocemento di e 4 idiomanan Papiamento, Hulandes, Ingles y Spaño.
Si introduci Papiamento na scol, esaki lo bay stroba desaroyo di Hulandes?
Al contrario! Un bon dominio di Papiamento ta un condicion pa un bon dominio di Hulandes. Den e scol multilingual e alumno ta siña Hulandes den un forma agradabel desde edad di 4 aña. E ta desaroya su conocemento di palabra y nan nificacion na Papiamento y na Hulandes. E ta siña lesa na Papiamento y despues tambe na Hulandes. E ta sigui desaroya su conocemento di gramatica y su habilidadnan di scol na Papiamento y na Hulandes. Asina ora e alumno haci e stap pa bay cuminsa uza Hulandes como idioma di instruccion, e lo haci esaki cu hopi mas confiansa propio y cu un fundeshi mucho mas fuerte.
Con e scol multilingual ta prepara e alumno pa bay studia afo?
Siñando tur 4 idioma y stimulando e alumno pa no siña solamente fo’i cabes, pero pa compronde tambe loke e ta siña y compara esaki cu loke e sa caba, e alumno ta ricibi un caha yen di herment pa e por sigui desaroya su mes den su futuro estudio, sea na Aruba mes of den exterior. Den e scol multilingual e alumno ta siña di trempan pa haci bon uzo di diferente medio na diferente idioma – manera television, computer of buki – pa e por siña cos nobo. Unabes cu e alumno yega e edad cu e ta scoge su futuro carera escolar, e alumnonan cu a ricibi e fundeshi multilingual lo ta miho prepara pa por scoge un di e tantisimo estudionan na Ingles, pero tambe pa por scoge un estudio na Aruba mes of den exterior na sea Papiamento, Hulandes of Spaño.
Unda por haya mas informacion tocante (uzo corecto di) Papiamento?
Riba e website [papiamento.aw] por haya mas informacion tocante ortografia y gramatica di Papiamento, por lesa informacion general tocante Papiamento, por download un lista di palabra segun e ortografia amplia di 2009 of haci uzo di e “spelling checker” [busca palabra].
Tambe por download un lista di publicacion na Papiamento y por haya mas informacion scientifico tocante e idioma Papiamento.
Mas pregunta tocante Scol Arubano Multilingual?
Informacion tocante Scol Arubano Multilingual (SAM) ta publica riba nos website: [ea.aw > SAM].
Si tin mas / otro pregunta por manda un email na: sam@ea.aw.
Pa tur informacion di Landsexamen por acudi na nos website [ea.aw] y busca Landsexamen den e alfabet menu.
Aki tur informacion y e documentonan di Landsexamen manera e informatiebrochure, e inschrijvingsformulier, examenreglement, tijdschema, roosters, examenprogramma’s y oefenmateriaal ta publica: [ea.aw > Landsexamen].
Con / ki tempo mi por inscribi pa Landsexamen?
Inscripcion pa Landsexamen MAVO, HAVO y VWO ta tuma luga tur aña na luna di september.
Tur informacion como tambe e Formulario di Inscripcion ta publica riba nos website: [ea.aw > Landsexamen].
Mi por haci Landsexamen HAVO si mi no tin un MAVO-diploma?
Si, participacion na Landsexamen ta mara na edad (y no na “vooropleiding”).
Pa mas informacion di e rekisitonan di participacion na Landsexamen mester lesa e Informatiebrochure Landsexamen: [ea.aw > Landsexamen].
Cuanto e ta costa pa participa na Landsexamen?
E examentarieven y informacion di termino di pago ta publica den e Informatiebrochure Landsexamen: [ea.aw > Landsexamen].
Ken ta cay bou di Enseñansa Obligatorio (Leerplicht)?
Enseñansa obligatorio ta conta pa e mucha/hobennan cu ta biba na Aruba;
Enseñansa obligatorio ta cuminsa riba e prome dia di scol di e aña escolar den cual e mucha tin por lo menos 4 aña riba dia 1 di october. Esey ta nifica cu no ta solamente mucha cu tin 4 aña na comienso di aña escolar mester bay scol, tambe esun cu ta haci 4 aña pa mas tarda 1 di october. Mucha cu ta haci 4 aña despues di e prome dia escolar pero ultimamente 1 di october ta obliga pa bay scol tambe.
Enseñansa obligatorio ta conta te dia e alumno cumpli 17 aña, of te ora cu e alumno termina un estudio den enseñansa profesional of enseñansa secundario general.
Ley di Enseñansa Obligatorio ta conta tambe pa e mucha special of e mucha cu ta ilegal na Aruba?
Si, e ley di Enseñansa obligatorio ta conta pa tur mucha cu ta biba na Aruba. Pues e ta conta tambe pa e mucha(nan) special y e mucha(nan) cu ta ilegal na Aruba. Nan tambe tin derecho riba enseñansa.
E empleadonan publico di enseñansa obligatorio lo controla solamente si e mucha ta bay scol.
Con / ki tempo mi por inscribi pa e Naturalisatietoets?
E Prueba di Naturalisacion ta tuma luga dos biaha pa aña. Aplicacion ta tuma luga na luna di januari y luna di augustus cada aña. E fechanan exacto ta keda publica riba nos website como tambe den medionan di comunicacion.


text:
Kralendijk- Bonaire International Airport (BIA) mes no ta kapas pa paga tur gastu ku ta involví ku mantenshon i mehorashon di falisidat ku ta nesesario.
Esaki ta un ponensia den e rapòrt ku e departamentu di Consùltent ABDTOPConsult di gobièrno di Hulanda. E rapòrt ta nota ku mester tuma luga trabou di mantenshon grandi na e pista di aterisahe, pero tambe e plataformanan na BIA, pa por sigui usa esakinan di un manera seif. Otro invershon importante ta e instalashon di Airfield Ground Lightning.
Segun e rapòrt, medionan finansiero lo mester bin di Gobièrno di Reino, òf di algun otro aeropuerto ku ta bira partner di BIA. Sinembargo, manera e konsùltentnan ta bisa, esaki ta trese kune tambe ku esnan ku ta trese sèn lo ke tin mas di bisa den maneho di e aeropuerto.
Gobièrno di Boneiru ainda no a fiha un posishon riba e dokumento i su konsehonan.


text:
Kòntròlnan general i preventivo.
Djabièrnè 10 di aprel 2015 den oranan di anochi, e tim di mantenshon di òrdu públiko di Rio Canario a tene kòntròl preventivo riba Schottegatweg West na altura di Post 4. E kòntròl tabata dirigí riba e.o. infrakshon di lei di opio i posishon ilegal di arma (di kandela). Despues e tim aki a tene e mesun kòntròl aki tambe riba Emancipatie Boulevard. A kontrolá mas ku 200 vehíkulo, mientras ku a detené dos persona pa insulto di polis. E kòntròlnan aki ta kontinuá.
####
Detenshon.
Djabièrnè 10 di aprel 2015 alrededor di 12’or di mardugá, Sentral di Polis a dirigí un unidat di Montaña pa Sta. Catharinaweg , pa tres tipo ku lo mester tabata hortando den un kas. Na yegada di e patruya, nan a topa un hòmber ku tabata bulando muraya di un kurá di un kas. Polis a kuminsá inmediatamente ku un persekushon na pia tras di e tipo aki, kende na su turno a los un tiru dirigí riba e polisnan. E unidat a kontesta e tiru aki mesora bèk ku algun tiru dirigí, ku a alkansá e sospechoso G.D. di 16 aña nasé na Kòrsou, na e parti patras di su pia robes. Na e sitio e sospechoso a keda detené i a wòrdu hibá poli ku ambulans, unda el a keda interná. A presentá e sospechoso dilanti di un fiskal ouksiliar, mientras investigashon den e kaso aki ta kontinuá.
####
Detenshon en konekshon ku ‘skimming’.
Djabièrnè 10 di aprel 2015, alrededor di 11.00’or di mainta un unidat polisial a detené na un banko na Colon e dama L.L.B., nasé na Hulanda di 20 aña di edat, ku a hasi su mes kulpabel na entre otro inkubrimentu. E dama aki riba instrukshon di un nigeriano ku el a konosé via di Internèt, kontra pago lo mester a lanta un suma di plaka for di un kuenta na e banko lokal i via di un kompania ku ta transferí plaka a manda e suma di plaka aki pa e nigeriano. For di investigashon a bin resultá ku nigerianonan lo mester a ‘hack’ un suma di plaka konsiderabel for di un kompania di seguro lokal. No ta ekskluí e posibilidat ku lo bai tin mas detenshon den e kaso aki. E sospechoso B. a keda enkarselá pendiente di mas investigashon.
####
Detenshon pa plaka falsu.
Djabièrnè 10 di aprel 2015 Politur den oranan di mèrdia a bai na un hotèl situá na John F. Kennedy Boulevard na unda un turista venesolano a bai trata di paga ku dòler falsu. Polis a konfiská un total di 9 papel di 100 dòler ku e sospechoso tabatin den su poder. A detené e hòmber, L.E.A.M., nasé na Venezuela di 29 aña di edat a present’é dilanti di un fiskal ouksiliar ku a ordená su enkarselamentu pa mas investigashon.